
PARLAMENTUL ROMÂNIEI
CAMERA DEPUTAŢILOR

	Comisia pentru drepturile omului, culte 
şi problemele minorităţilor naţionale	
	                                 Bucureşti, 3  iunie 2021              
                                              PL-x 192/2021



Domnului deputat
	Mihai-Alexandru BADEA 
Preşedintele Comisiei juridice, de disciplină şi imunităţi


AVIZ
asupra proiectului de Lege pentru modificarea și completarea Legii recunoştinţei pentru victoria Revoluţiei Române din Decembrie 1989, pentru revolta muncitorească anticomunistă de la Braşov din noiembrie 1987 şi pentru revolta muncitorească anticomunistă din Valea Jiului-Lupeni-august 1977 nr.341/2004

În conformitate cu prevederile art.94 din Regulamentul Camerei Deputaţilor, Biroul Permanent a trimis Comisiei pentru drepturile omului, culte şi problemele minorităţilor naţionale - cu adresa nr. PL-x 192/2021 din 10 mai 2021 - spre dezbatere şi avizare, proiectul de Lege pentru modificarea și completarea Legii recunoştinţei pentru victoria Revoluţiei Române din Decembrie 1989, pentru revolta muncitorească anticomunistă de la Braşov din noiembrie 1987 şi pentru revolta muncitorească anticomunistă din Valea Jiului-Lupeni-august 1977 nr.341/2004, înregistrat cu nr.4c-6/467 din 12 mai 2021.
Camera Deputaţilor este Cameră decizională.
În şedinţa din 3 iunie 2021, organizată în sistem mixt (fizic și on-line),  membrii Comisiei au examinat proiectul de lege, în conformitate cu prevederile art.61 din Regulamentul Camerei Deputaţilor şi, în urma dezbaterilor, au hotărât, cu majoritate de voturi, să îi acorde aviz favorabil cu un amendament admis, prezentat în Anexa care face parte integrantă din prezentul aviz.
În raport de obiectul şi conţinutul reglementării, proiectul de lege face parte din categoria legilor ordinare.


PREŞEDINTE,

Deputat
Iusein IBRAM



Întocmit: consilier parlamentar Laurenţiu Gheorghiu   

                                                                                                                                                                                                           ANEXĂ
                                                                                        AMENDAMENTE ADMISE                                                        PL-x 192/2021
	Nr.
crt.
	Text Senat
	Text propus de Comisie
(Autorul amendamentului)
	Motivare

	1.
	 2. La articolul 8 se introduc șase noi alineate, alin.(2) - (7), cu următorul cuprins: 
„(2) De prevederile prezentei legi nu beneficiază persoanele care sunt dovedite că în perioada 1945-1989 au deținut cel puțin o demnitate sau o funcție de conducere în cadrul organelor de conducere la nivel local, regional sau național, ale Partidului Comunist Român. 
(3) De prevederile prezentei legi nu beneficiază persoanele care sunt dovedite că în perioada 1945-1989 au deținut cel puțin o demnitate sau o funcție de conducere în cadrul organelor de conducere la nivel local, regional sau național, ale gărzilor patriotice. 
(4) Persoanele care solicită eliberarea certificatului depun, odată cu cererea, o declarație pe propria răspundere, autentificată, că nu se încadrează în prevederile art.3 alin.(6) și ale art.8 alin.(1) - (3), sub sancțiunea legii penale. 
(5) Verificarea îndeplinirii condițiilor prevăzute la art.3 alin.(6) și la art.8 alin.(l) - (3), în scopul acordării titlurilor și eliberării certificateior reglementate prin lege, precum și modalitatea de respingere a cererilor pentru acordarea calităților prevăzute de prezenta lege și de anulare a certificatelor eliberate persoanelor care nu îndeplineau condițiile prevăzute de lege la data eliberării certificatului, se stabilesc prin normele metodologice de aplicare a prezentei legi. 
(6) În cazul anulării unui certificat, Secretariatul de Stat va propune Președintelui României retragerea titlului atribuit în baza acestuia. 
(7) Contestațiile împotriva actelor administrative de respingere a cererilor pentru acordarea calităților prevăzute de prezenta lege și obținerea certificatului, precum și împotriva actelor administrative privind anularea certificatelor în condițiile legii se soluționează în instanța de contencios administrativ, conform prevederilor Legii contenciosului administrativ nr.554/2004, cu modificările și completările ulterioare, și cu respectarea competenței prevăzute la art.25. ”

Autor:  Comisia pentru drepturile omului, culte                	      şi problemele minorităţilor naţionale            	
	Se încalcă dreptul persoanelor care au făcut parte din structurile armatei și care au exercitat funcții de conducere în cadrul gărzilor patriotice la nivel local și central, fiind numiți în funcțiile respective de statul comunist.  

